CELEX: 32006R0659
Language: mt
Date: 2006-04-27
Title: Regolament tal-Kummissjoni (KE) Nru 659/2006 tas- 27 ta' April 2006 li jemenda r-Regolament (KE) Nru 796/2004 li jippreskrivi regoli dettaljati għall-implimentazzjoni ta' konformità, modulazzjoni u amministrazzjoni integrata u sistema ta' kontroll kif hemm provvediment dwarhom fir-Regolament tal-Kunsill (KE) Nru 1782/2003 li jistabbilixxi regoli komuni għal skemi ta' sostenn dirett taħt il-politika agrikola komuni u li jistabbilixxi ċerti skemi ta' sostenn għall-bdiewa

350                 MT             Il-Ġurnal Uffiċjali ta’ l-Unjoni Ewropea                   17.12.2008

32006R0659

L 116/20                        IL-ĠURNAL UFFIĊJALI TA’ L-UNJONI EWROPEA                        29.4.2006

                   REGOLAMENT TAL-KUMMISSJONI (KE) Nru 659/2006

                                          tas-27 ta’ April 2006

      li jemenda r-Regolament (KE) Nru 796/2004 li jippreskrivi regoli dettaljati għall-
    implimentazzjoni ta' konformità, modulazzjoni u amministrazzjoni integrata u sistema
        ta' kontroll kif hemm provvediment dwarhom fir-Regolament tal-Kunsill (KE)
    Nru 1782/2003 li jistabbilixxi regoli komuni għal skemi ta' sostenn dirett taħt il-politika
             agrikola komuni u li jistabbilixxi ċerti skemi ta' sostenn għall-bdiewa

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 782/2003 tad-29 ta' Settembru 2003 li
jistabbilixxi regoli komuni għal skemi diretti ta’ appoġġ fi ħdan il-politika agrikola komuni u
li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE)
Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE)
Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE)
Nru 2358/71 u (KE) Nru 2529/2001,1, u b'mod partikolari l-Artikolu 145(c), (da), (k), (l), (m)
u (p) tiegħu,

Billi:

(1)        Wara l-introduzzjoni tal-iskema ta’ appoġġ għaz-zokkor fl-iskema tal-ħlas uniku, ir-
           Regolament tal-Kummissjoni (KE) Nru 796/20042 jeħtieġ li jiġi emendat mil-lat ta'
           għadd ta' aspetti, b'mod partikolari f'dak li għandu x'jaqsam mal-proċedura ta'
           applikazzjoni u l-miżuri ta' kontroll li jridu jsiru fir-rigward ta' dik l-iskema ta'
           għajnuna. Barra minn hekk, id-dispożizzjonijiet ta’ dak ir-Regolament jeħtieġ li jiġu
           ċċarati fir-rigward ta’ ċerti aspetti.

(2)        L-applikazzjoni ta’ ċerti dispożizzjonijiet tar-regoli dettaljati tas-sistema integrata
           stipulata fir-Regolament (KE) Nru 796/2004 għall-iskemi stabbiliti fl-Artikolu 143b u
           l-Artikolu 143c tar-Regolament (KE) Nru 1782/2003 hija prevista fl-Artikoli 136

1
           ĠU L 270, 21.10.2003, p. 1. Ir-Regolament kif emendat l-aħħar bir-Regolament (KE) Nru 319/2006
           (ĠU L58, 28.2.2006, p. 32).
2
           ĠU L 141, 30.4.2004, p. 18. Ir-Regolament kif emendat l-aħħar bir-Regolament (KE) Nru 263/2006
           (ĠU L 46, 16.2.2006, p. 24).
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                             351

       u 140(1) rispettivament tar-Regolament tal-Kummissjoni (KE) Nru 1973/2004 tad-
       29 ta’ Ottubru 2004 li jistabbilixxi regoli dettaljati għall-applikazzjoni tar-Regolament
       tal-Kunsill (KE) Nru 1782/2003 fir-rigward tal-iskemi ta’ appoġġ stipulati fit-Titoli IV
       u IVa ta’ dak ir-Regolament u l-użu tal-art irriżervata għall-produzzjoni ta’ materja
       prima3. Ir-Regolament (KE) Nru 796/2004 għandu jiġi ċċarat sa dak il-punt.

(3)    Għadd ta’ referenzi għal Regolamenti oħra m'għadhomx jgħoddu u jeħtieġilhom jiġu
       aġġornati mar-referenza relevanti.

(4)    Kwalunkwe informazzjoni speċifika relatata mal-produzzjoni taz-zokkor għandha
       tintalab bħala parti mill-applikazzjoni unika.

(5)    Skont l-Artikolu 14(2) tar-Regolament (KE) Nru 796/2004, l-Istati Membri jistgħu
       jitolbu deroga minn ċerti dispożizzjonijiet li jikkonċernaw l-applikazzjoni waħdanija
       matul l-ewwel sena tal-applikazzjoni tal-iskema tal-ħlas uniku jew meta jiddaħħal xi
       element ġdid fi ħdan l-iskema tal-applikazzjoni waħdanija. Id-deroga għandha tinkludi
       wkoll il-possibbiltà li jinbidel l-użu jew l-iskema ta' għajnuna f'dak li għandu x'jaqsam
       ma' oqsma ta’ art individwali.

(6)    L-integrazzjoni tal-ammonti referenzjarji taz-zokkor fi ħdan l-iskema ta’ ħlas uniku li
       segwiet ir-riforma fis-settur taz-zokkor, kif stipulata mir-Regolament tal-Kunsill (KE)
       Nru 319/2006 tal-20 ta’ Frar 2006 li jemenda r-Regolament (KE) Nru 1782/2003 li
       jistabbilixxi regoli komuni għal skemi diretti ta’ appoġġ fi ħdan il-politika agrikola
       komuni u li jistabbilixxi ċerti skemi ta’ appoġġ għall-bdiewa 4, tirrikjedi il-flessibilità
       fir-rigward ta’ emendi u żidiet possibbli mal-applikazzjoni waħdanija fil-każ fejn Stat
       Membru japplika l-Artikolu 48c(8) tar-Regolament tal-Kummissjoni (KE)
       Nru 795/2004 tal-21 ta’ April 2004 li jippreskrivi regoli dettaljati għall-
       implimentazzjoni tal-iskema ta' ħlas uniku li hemm provvediment dwaru fir-
       Regolament tal-Kunsill (KE) Nru 1782/2003 li jistabbilixxi regoli komuni għal sistemi
       ta' sostenn dirett taħt il-politika agrikola komuni u li jistabbilixxi ċerti skemi ta'
       sostenn għall-bdiewa 5 matul is-sena 2006. Żidiet u emendi ta’ dan it-tip għandhom,
       għalhekk, jitħallew isiru sal-15 ta’ Ġunju 2006. Madankollu, id-dati tas-sottomissjoni
       tal-applikazzjoni waħdanija kif stipulati fl-Artikolu 11 tar-Regolament (KE)
       Nru 796/2004 għandhom jinżammu sabiex l-Istati Membri jkunu jistgħu jorganizzaw
       il-programmi ta’ kontroll rispettivi tagħhom fiż-żmien stipulat.

(7)    Il-Kapitolu 10e tar-Regolament (KE) Nru 1782/2003 jipprevedi ħlas tranżizzjonali
       għaz-zokkor fl-Istati Membri li japplikaw l-Artikolu 71 ta’ dak ir-Regolament. L-
       Artikolu 143ba ta’ dak ir-Regolament jipprevedi ħlas separat għaz-zokkor fl-Istati
       Membri li japplikaw l-iskema ta' ħlas għal żona waħda stipulata fl-Artikolu 143b ta’
       dak ir-Regolament. Kemm il-ħlas tranżizzjonali għaz-zokkor kif ukoll il-ħlas separat
       għaz-zokkor, minħabba n-natura tagħhom, mhumiex relatati ma' qasam agrikolu, u
       għalhekk id-dispożizzjonijiet li jikkonċernaw l-applikazzjoni waħdanija skont ir-
       Regolament (KE) Nru 796/2004 ma japplikawx għal dawn l-iskemi ta' ħlasijiet.

3
       ĠU L 345, 20.11.2004, p. 1. Ir-Regolament kif emendat l-aħħar bir-Regolament (KE) Nru 263/2006
       (ĠU L 46, 16.2.2006, p. 24).
4
       ĠU L 58, 28.2.2006, p. 32.
5
       ĠU L 141, 30.4.2004, p. 1. Ir-Regolament kif emendat l-aħħar bir-Regolament (KE) Nru 658/2006 (ara
       l-paġna 14 ta’ dan il-ĠU).
 ---pagebreak--- 352             MT             Il-Ġurnal Uffiċjali ta’ l-Unjoni Ewropea                  17.12.2008

       Għaldaqstant, għandha ssir dispożizzjoni sabiex ikun hemm proċedura ta'
       applikazzjoni xierqa.

(8)    F’każ fejn setturi ġodda jkunu qed jiġu inklużi fl-iskema tal-ħlas uniku, għandu jkun
       hemm dispożizzjoni sabiex ir-regoli fl-Artikolu 21a tar-Regolament (KE)
       Nru 796/2004, li jikkonċernaw sottomissjonijiet ta' applikazzjonijiet tard għall-iskema
       ta' ħlas uniku, ikunu japplikaw ukoll fil-każ ta’ applikazzjonijiet tal-bdiewa li jkunu
       jikkonċernaw it-tali setturi ġodda.

(9)    Il-kontro-verifiki li għandhom isiru fuq l-applikazzjoni waħdanija għandhom jiġu
       estiżi għal ċerti kontrolli partikolari fir-rigward ta’ kundizzjonijiet varji li
       jikkonċernaw l-informazzjoni provduta mill-manifatturi taz-zokkor.

(10)   Minħabba l-karatteristiċi partikolari ta' l-iskema ta' għajnuna għaz-zokkor stipulata fil-
       Kapitoli 10f tat-Titolu IV tar-Regolament (KE) Nru 1782/2003, għandhom ikunu
       stabbiliti dispożizzjonijiet speċifiċi ta' kontroll.

(11)   F'każ fejn l-awtorità kompetenti żżid in-numru ta' kontrolli fuq il-post, għandu jsir
       possibbli wkoll li jiżdied il-perċentwal ta' bdiewa li jintgħażlu b'mod arbitrarju biex
       ikunu sottomessi għal dawn il-kontrolli.

(12)   F'każ fejn bidwi jkun iddikjara aktar art minn intitolamenti għall-ħlas, l-Artikolu 50(2)
       tar-Regolament (KE) Nru 796/2004 jistipula li l-kalkolazzjoni tal-għajnuna għandha
       tissejjes fuq l-ammont ta' ettari flimkien ma’ l-intitolamenti għall-ħlas. F’każijiet fejn
       iż-żona ddikjarata tissodisfa r-rekwiżiti kollha l-oħra tal-eliġibbiltà, m'hemmx bżonn li
       jkun hemm l-applikazzjoni għal tnaqqis jew esklużjonijiet b’konformità mal-
       Artikoli 51 jew 53 ta’ dak ir-Regolament. Għaldaqstant, dawn id-dispożizzjonijiet
       għandhom jiġu ċċarati sa dak il-punt.

(13)   Ir-regoli li jikkonċernaw tnaqqis li għandu jiġi applikat billi jinqata' kontra l-ħlasijiet
       tul it-tliet snin ta' wara huwa possibbli biss, fil-każ ta' ħlasijiet fejn jidħlu bhejjem, fi
       ħdan l-istess skema ta’ għajnuna u fejn tkun seħħet l-irregolarità. Dan huwa l-kuntrarju
       ta' l-iskemi relatati maż-żona fejn it-tnaqqis jista’ jinqata’ kontra kwalunkwe ħlas
       kopert mit-Titoli III u IV tar-Regolament (KE) Nru 1782/2003. Ir-regoli għall-iskemi
       ta' għajnuna differenti għandhom jiġu armonizzati.

(14)   Regoli tranżitorji li jikkonċernaw każijiet fejn it-tnaqqis għandu jiġi applikat billi
       jinqata’ kontra ħlasijiet tul it-tliet snin ta’ wara jkopru biss deċiżjonijiet meħuda in
       konnessjoni ma' applikazzjonijiet għas-sena 2004. Peress li l-ħlasijiet li jirrigwardjaw
       il-bhejjem, wara li ddaħħlet l-iskema tal-ħlas uniku, huma inkorporati fi ħdan dik l-
       iskema, huwa possibbli li dawn jinqatgħu kontra dik l-iskema ta’ għajnuna.

(15)   L-introduzzjoni ta' skemi ta' għajnuna ġodda fi ħdan l-iskema tal-ħlas waħdieni teħtieġ
       li jiġu aġġornati r-referenzi għal-limiti baġitarji msemmija fl-Artikolu 71a tar-
       Regolament (KE) Nru 796/2004.

(16)   Meta ddaħħlu l-iskema tal-ħlas uniku u l-applikazzjoni waħdanija, l-aħħar data
       possibbli għall-ħlasijiet ibbażżati fuq iż-żona u dawk ibbażati fuq l-annimali ġiet
       armonizzata. Għaldaqstant, jixraq li tiġi armonizzata wkoll l-aħħar data possibbli sa
       meta l-Istati Membri jistgħu jikkomunikaw informazzjoni dwar dawk il-pagamenti.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                     353

(17)   Ir-Regolament (KE) Nru 796/2004 għandu għalhekk jiġi emendat skont dan.

(18)   L-emendi stipulati f’dan ir-Regolament jirrigwardaw applikazzjonijiet għall-għajnuna
       marbuta mas-snin jew mal-perjodi ta' primjum li jibdew mill-1 ta' Jannar 2006. Dan ir-
       Regolament għalhekk għandu japplika mill-1 ta' Jannar 2006.

(19)   Il-miżuri previsti f'dan ir-Regolament huma konformi mal-opinjoni tal-Kumitat ta'
       Ġestjoni għall-Ħlasijiet Diretti,

ADOTTAT DAN IR-REGOLAMENT:

                                            Artikolu 1

Ir-Regolament (KE) Nru 796/2004 huwa emendat kif ġej:

(1)      L-Artikolu 2 hu emendat kif ġej:

         (a)   il-punt 12 huwa sostitwit bit-test li ġej:

               “(12) "Skemi ta' għajnuna relatati maż-żona": għandha tfisser l-iskema ta’ ħlas
                     uniku, il-ħlas tal-ħops lil gruppi ta’ produtturi rikonoxxuti msemmija fit-
                     tieni paragrafu tal-Artikolu 68a tar-Regolament (KE) Nru 1782/2003 u l-
                     iskemi ta’ għajnuna kollha stabbiliti skont it-Titoli IV u IVa tar-
                     Regolament (KE) Nru 1782/2003, għajr dawk stabbiliti skont il-
                     Kapitoli 7, 10e, 11 u 12 tal-istess Titolu IV u għajr il-ħlas separat għaz-
                     zokkor stabbilit fl-Artikolu 143ba ta' dak ir-Regolament;””

         (b)   il-punt 20 huwa sostitwit bit-test li ġej:

               “(20) "Perjodu ta' żamma": għandha tfisser il-perjodu li matulu annimal li
                     għalih tkun intalbet l-għajnuna għandu jinżamm fl-azjenda, kif hu
                     stipulat fid-dispożizzjonijiet li ġejjin:

                     (a)   L-Artikoli 90 u 94 tar-Regolament (KE) Nru 1973/2004, f’dak li
                           għandu x’jaqsam mal-primjum speċjali għall-bovini maskili,

                     (b)   L-Artikolu 101 tar-Regolament (KE) Nru 1973/2004, f’dak li
                           għandu x’jaqsam mal-primjum għall-baqar li jreddgħu,

                     (c)   L-Artikolu 123 tar-Regolament (KE) Nru 1973/2004, f’dak li
                           għandu x’jaqsam mal-primjum għall-qatla,

                     (d)   L-Artikolu 70(3)      tar-Regolament   tal-Kummissjoni    (KE)
                           Nru 1973/2004, f'dak li għandu x’jaqsam ma’ għajnuniet imħallsa
                           għall-ovini u l-kaprini;”

(2)      L-Artikolu 13 hu emendat kif ġej:

         (a)   il-paragrafu 6 huwa sostitwit b’dan li ġej:
 ---pagebreak--- 354          MT              Il-Ġurnal Uffiċjali ta’ l-Unjoni Ewropea                    17.12.2008

            “6.   Fil-każ ta' applikazzjoni għal uċuħ tar-raba għall-enerġija li hemm
                  dispożizzjoni dwarhom fil-Kapitolu 5 tat-Titolu IV tar-Regolament (KE)
                  Nru 1782/2003, l-applikazzjoni waħdanija għandu jkun fiha kopja tal-
                  kuntratt li l-applikant ikun għamel ma' kollettur jew mal-ewwel proċessur
                  skont l-Artikolu 26 tar-Regolament (KE) Nru 1973/2004.”

      (b)   għandu jiġi miżjud il-paragrafu li ġej:

            ”13. Fil-każ ta' applikazzjoni għall-għajnuna lill-produtturi tal-pitravi taz-
                 zokkor u l-kannamiela kif stipulat fil-Kapitolu 10f tat-Titolu IV tar-
                 Regolament (KE) Nru 1782/2003, l-applikazzjoni waħdanija għandu jkun
                 fiha kopja tal-kuntratt tal-kunsinna msemmi fl-Artikolu 110r ta’ dak ir-
                 Regolament.”

(3)   L-Artikolu 14 hu emendat kif ġej:

      (a)   Fil-paragrafu 1, it-tielet subparagrafu jiġi sostitwit b’dan li ġej:

      “L-użi ta' żona li la jkunu għall-finijiet tal-iskemi ta' għajnuna li hemm provvediment
           dwarhom fit-Titoli III, IV u IVa tar-Regolament (KE) Nru 1782/2003 u lanqas
           ma huma elenkati fl-Anness V għal dak ir-Regolament għandhom jiġu dikjarati
           taħt intestatura waħda jew aktar ta' "użi oħra".”

      (b)   Fil-paragrafu 2, it-tieni subparagrafu jiġi sostitwit b'dan li ġej:

      “L-Istati Membri jistgħu, skont l-istess kundizzjonijiet, jippermettu wkoll tibdiliet
            konnessi mal-użu jew l-iskema ta' għajnuna fir-rigward ta’ oqsma ta’ artijiet
            agrikoli individwali li diġà jkunu ddikjarati fl-applikazzjoni waħdanija.

      Id-derogi stipulati fl-ewwel u t-tieni subparagrafi japplikaw ukoll fir-rigward tal-
            ewwel sena meta jiġu introdotti setturi ġodda fl-iskema ta’ ħlas uniku u l-
            intitolamenti għall-ħlas ma jkunux għadhom ġew stabbiliti definittivament
            għall-bdiewa milquta minn din l-introduzzjoni."

(4)   L-Artikolu 15 huwa emendat kif ġej:

      (a)   fil-paragrafu 1, it-tieni u t-tielet subparagrafi jiġu sostitwiti b’dan li ġej:

      “Tibdiliet konnessi mal-użu jew l-iskema ta' għajnuna fir-rigward ta' oqsma ta'
           artijiet agrikoli individwali jew fir-rigward ta' intitolamenti għall-ħlas li jkunu
           diġà ġew iddikjarati fl-applikazzjoni waħdanija jistgħu jsiru taħt l-istess
           kundizzjonijiet.

      Rigward is-sena 2006, l-applikazzjoni għall-għajnuna lill-produtturi tal-pitravi taz-
          zokkor u l-kannamiela stipulata fil-Kapitolu 10f tat-Titolu IV tar-Regolament
          (KE) Nru 1782/2004 tista’ tinżied mal-applikazzjoni waħdanija skont il-
          kundizzjonijiet imsemmija fl-ewwel subparagrafu ta’ dan il-paragrafu.

      Fejn l-emendi msemmija fl-ewwel, it-tieni u t-tielet subparagrafi jkollhom impatt fuq
            xi dokumenti ta' verifika jew kuntratti li għandhom jintbagħatu, għandhom
            jitħallew isiru wkoll it-tali emendi f’dawk id-dokumenti jew kuntratti.”
 ---pagebreak--- 17.12.2008        MT              Il-Ġurnal Uffiċjali ta’ l-Unjoni Ewropea                      355

(b)        Fil-paragrafu 2, jiżdied is-subparagrafu li ġej:

           “Madankollu, fir-rigward tas-sena 2006, l-emendi li jsiru skont il-paragrafu 1 ta’ dan
               l-Artikolu għandhom jiġu komunikati lill-awtorità kompetenti sa mhux aktar
               tard mill-15 ta’ Ġunju f’dawk l-Istati Membri li japplikaw l-Artikolu 48c(8)
               tar-Regolament (KE) Nru 795/2004.”

(5)        Fl-Artikolu 16(1), il-punt (f) jiġi sostitwit b’dan li ġej:

           “(f) fejn applikabbli, l-kwantità ta' referenza tal-ħalib individwali disponibbli għall-
                bidwi fil-31 ta' Marzu jew, jekk l-Istat Membru konċernat jiddeċiedi jagħmel
                użu mid-deroga prevista fl-Artikolu 130 tar-Regolament (KE) Nru 1973/2004,
                fl-1 ta' April tas-sena kalendarja konċernata; fejn din il-kwantità ma tkunx
                magħrufa fid-data li fiha tintbagħat l-applikazzjoni, din għandha tiġi
                komunikata lill-awtorità kompetenti mal-ewwel opportunità;”

(6)        Il-Kapitolu li ġej huwa miżjud wara l-Artikolu 17:

                               'Kapitolu IIIa
                Ħlas għaz-Zokkor u Ħlas Separat għaz-Zokkor

                                          “Artikolu 17a
      Rekwiżiti konnessi mal-applikazzjonijiet għall-għajnuna għall-ħlas għaz-zokkor u l-ħlas
                                       separat għaz-zokkor

           1.    Il-bdiewa li japplikaw għall-ħlas għaz-zokkor stipulat fil-Kapitolu 10e tar-
                 Regolament (KE) Nru 1782/2003 u l-bdiewa li japplikaw għall-ħlas separat
                 għaz-zokkor stipulat fl-Artikolu 143ba ta’ dak ir-Regolament għandhom
                 jissottomettu applikazzjoni għall-għajnuna li jkun fiha l-informazzjoni kollha
                 neċessarja sabiex tiġi stabbilita l-eliġibbiltà għall-għajnuna, u b’mod
                 partikolari:

                 (a)   l-identità tal-bidwi;

                 (b)   dikjarazzjoni mill-bidwi li huwa konxju mill-kondizzjonijiet li għandhom
                       x'jaqsmu mal-għajnuna in kwistjoni.

           2.    L-applikazzjoni għall-għajnuna għall-ħlas għaz-zokkor jew għall-ħlas separat
                 għaz-zokkor rispettivament għandha tintbagħat sa data li għandha tiġi stabbilita
                 mill-Istati Membri li ma għandhiex tkun aktar tard mill-15 ta' Mejju u, fil-każ
                 tal-Estonja, il-Latvija u l-Litwanja, il-15 ta' Ġunju.

           Madankollu, fir-rigward tas-sena 2006, id-data msemmija fl-ewwel subparagrafu
               m’għandhiex tkun aktar tard mit-30 ta’ Ġunju 2006 għas-sottomissjoni tal-
               applikazzjonijiet għall-għajnuna għall-ħlas separat għaz-zokkor b’konformità
               mal-Artikolu 143ba tar-Regolament (KE) Nru 1782/2003.

(7)        Fl-Artikolu 21a, għandu jiżdied il-paragrafu li ġej:
 ---pagebreak--- 356           MT              Il-Ġurnal Uffiċjali ta’ l-Unjoni Ewropea              17.12.2008

       “3.   Il-paragrafi 1 u 2 għandhom japplikaw ukoll fl-ewwel sena tal-inklużjoni ta’
             setturi ġodda fi ħdan l-iskema ta’ ħlas uniku fir-rigward ta’ applikazzjonijiet
             minn bdiewa li jkunu jikkonċernaw il-parteċipazzjoni tagħhom fit-tali setturi.”

(8)    Fl-Artikolu 24(1), il-punt li ġej huwa miżjud:

       “(k) bejn l-informazzjoni pprovduta fil-kuntratt tal-kunsinna msemmi fl-
            Artikolu 110r tar-Regolament (KE) Nru 1782/2003 u l-informazzjoni dwar il-
            kunsinni pprovduta mill-manifattur taz-zokkor.”

(9)    L-Artikolu 26 hu emendat kif ġej:

       (a)   il-paragrafu 1 huwa emendat kif ġej:

             (i)    il-punt li ġej jiżdied mat-tieni subparagrafu:

                    “(e) 5% tal-bdiewa kollha li japplikaw għall-għajnuna lill-produtturi tal-
                         pitravi taz-zokkor u l-kannamiela stipulata fil-Kapitolu 10f tat-
                         Titolu IV tar-Regolament (KE) Nru 1782/2003.“

             (ii)   it-tielet subparagrafu jiġi sostitwit b’dan li ġej:

             “Fejn il-kampjun ta' kontroll meħud skont l-ewwel subparagrafu diġà jkun fih
                  applikanti għall-għajnuniet imsemmija fil-punti (a) sa (e) tat-tieni
                  subparagrafu, dawk l-applikanti jistgħu jingħaddu fi ħdan ir-rati ta'
                  kontroll stipulati hemmhekk."

       (b)   fil-paragrafu 2 jiżdied il-punt li ġej:

             “(h) fir-rigward ta' applikazzjonijiet għall-għajnuna lill-produtturi tal-pitravi
                  taz-zokkor u l-kannamiela stipulata fil-Kapitolu 10f tat-Titolu IV tar-
                  Regolament (KE) Nru 1782/2003, f'dak li għandu x'jaqsam mal-kontrolli
                  tal-manifatturi taz-zokkor rigward il-kwota kwantitattiva taz-zokkor
                  miksub mill-kunsinna tal-pitravi taz-zokkor u tal-kannamiela skont l-
                  Artikolu 110r ta' dak ir-Regolament, talanqas 5% tal-applikanti li jwasslu
                  kunsinnni lill-manifattur ikkonċernat.”

(10)   Fl-Artikolu 27(1) is-subparagrafu li ġej qed jiġi miżjud:

       “Madankollu, jekk in-numru ta' bdiewa li jiġu sottomessi għal verifiki fuq il-post
       jisboq in-numru minimu ta' bdiewa li għandhom jiġu sottomessi għal verifiki fuq il-
       post kif jistipula l-Artikolu 26(1) u (2), il-perċentwal ta' bdiewa magħżula
       arbitrarjament fil-kampjun addizzjonali m'għandux jaqbeż il-25%."

(11)   L-Artikolu li ġej għandu jiddaħħal wara l-Artikolu 31a:

                                         “Artikolu 31b
                       Verifiki fuq il-post fuq il-manifatturi taz-zokkor

       Il-verifiki fuq il-post esegwiti fuq il-manifatturi taz-zokkor fil-qafas tal-
       applikazzjonijiet għall-għajnuna għall-pitravi taz-zokkor intiża għall-produtturi tal-
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                     357

         pitravi taz-zokkor u l-kannamiela stipulata fil-Kapitolu 10f tat-Titolu IV tar-
         Regolament (KE) Nru 1782/2003 għandhom jivverifikaw:

         (a)   l-informazzjoni fil-kuntratti tal-kunsinna pprovduti mill-bidwi;

         (b)   il-korrettezza tal-informazjoni dwar il-kunsinni pprovduta mill-awtorità
               kompetenti;

         (c)   iċ-ċertifikazzjoni tal-imwieżen tal-piż użati għall-kunsinni;

         (d)   ir-riżultati tal-analiżi uffiċjali fil-laboratorju li tkun twettqet sabiex
               tiddetermina l-perċentwal ta’ sukrożju fil-pitravi taz-zokkor u l-kannamiela fil-
               kunsinna.”

(12)     L-Artikolu 32 huwa emendat kif ġej:

         (a)   fil-paragrafu 3, il-punt (a) għandu jiġi sostitwit b'dan li ġej:

               “(a) l-applikazzjonijiet kollha għall-għajnuna li jkollhom talanqas 80% taż-
                    żona li għaliha tintalab l-għajnuna taħt skemi stabbiliti bit-Titoli III, IV
                    u IVa tar-Regolament (KE) Nru 1782/2003 fi ħdan iż-żona rispettiva,”

         (b)   il-paragrafu 4 jiġi sostitwit b’dan li ġej:

               “4.   Malli bidwi jkun intgħażel għal verifika fuq il-post skond il-paragrafu 3,
                     talanqas 80% taż-żona li għaliha jitlob l-għajnuna taħt skemi ta' għajnuna
                     stabbiliti bit-Titoli III, IV u IVa tar-Regolament (KE) Nru 1782/2003
                     għandha tkun suġġetta għall-verifika fuq il-post permezz tar-remote
                     sensing.”

(13)     Fl-Artikolu 36(1), it-tieni subparagrafu jiġi sostitwit b’dan li ġej:

         Il-verifiki fuq il-post fil-biċċeriji għandhom jikkomprendu skrutinju induttiv ta'
         dokumenti, paragun mad-daħliet fid-database komputerizzata għall-annimali bovini u
         verifiki tas-sommarji li jirrelataw maċ-ċertifikati tal-qatla u l-informazzjoni li jkun
         hemm minflok dan, li kienu ntbagħatu lill-Istati Membri l-oħra skont l-
         Artikolu 121(3) tar-Regolament (KE) Nru 1973/2004.

(14)     Fl-Artikolu 45(3), l-ewwel subparagrafu jiġi sostitwit b’dan li ġej:

         B'deroga mill-paragrafu 2, l-awtorità kompetenti tista', fir-rigward tal-ħtiġiet jew
         standards li tkun responsabbli għalihom, tagħżel kampjun ta' kontroll ta' 1% tal-
         bdiewa kollha li jibgħatu applikazzjonijiet għall-għajnuna taħt l-iskemi ta' sostenn
         stabbiliti fit-Titoli III, IV u IVa tar-Regolament (KE) Nru 1782/2003 u li jkunu taħt l-
         obbligu li jħarsu talanqas waħda mill-ħtiġiet jew standards.”

(15)     Fl-Artikolu 50, il-paragrafu 2 jiġi sostitwit b'dan li ġej:

         “Fir-rigward ta’ applikazzjoni għal għajnuna skont l-iskema ta’ ħlas uniku, jekk ikun
         hemm diskrepanza bejn l-intitolamenti għall-ħlas iddikjarati u ż-żona ddikjarata, il-
         kalkolazzjoni tal-ħlas għandha tissejjes fuq l-iċken fost dawn.”
 ---pagebreak--- 358           MT              Il-Ġurnal Uffiċjali ta’ l-Unjoni Ewropea                 17.12.2008

(16)   L-Artikolu 51 huwa emendat kif ġej:

       (a)   fit-tieni subparagrafu tal-paragrafu 2, it-tieni sentenza għandha tiġi sostitwita
             b'dan li ġej:

       “Dak l-ammont għandu jinqata’ kontra ħlasijiet ta' għajnuna taħt xi waħda mill-
            iskemi ta' għajnuna msemmija fit-Titoli III, IV u IVa tar-Regolament (KE)
            Nru 1782/2003 li għalihom il-bidwi jkun intitolat fil-kuntest tal-
            applikazzjonijiet li huwa jibgħat fuq medda ta’ tliet snin kalendarji li jiġu wara
            s-sena kalendarja tas-sejba.”

       (b)   il-paragrafu 2a li ġej jiddaħħal wara l-paragrafu 2:

             “2a. Jekk bidwi jiddikjara aktar art minn intitolamenti għall-ħlas, u l-art
                  iddikjarata tkun tissodisfa r-rekwiżiti l-oħra kollha tal-eliġibbiltà, it-
                  tnaqqis jew l-esklużjonijiet stipulati fil-paragrafi 1 u 2 m'għandhomx
                  japplikaw.

             Jekk bidwi jiddikjara aktar art minn intitolament għall-ħlas u l-art iddikjarata
                  ma tkunx tissodisfa r-rekwiżiti l-oħra kollha tal-eliġibbiltà, id-differenza
                  msemmija fil-paragrafi 1 u 2 għandha tkun id-differenza bejn l-art li tkun
                  tissodisfa r-rekwiżiti l-oħra kollha tal-eliġibbiltà u l-ammont ta'
                  intitolamenti għall-ħlas iddikjarat."

(17)   L-Artikolu 53 huwa emendat kif ġej:

       (a)   fit-tieni paragrafu, it-tieni sentenza tiġi sostitwita b’dan li ġej:

       “Dak l-ammont għandu jinqata’ kontra ħlasijiet ta' għajnuna taħt xi waħda mill-
            iskemi ta' għajnuna msemmija fit-Titoli III, IV u IVa tar-Regolament (KE)
            Nru 1782/2003 li għalihom il-bidwi jkun intitolat fil-kuntest tal-
            applikazzjonijiet li huwa jibgħat fuq medda ta’ tliet snin kalendarji li jiġu wara
            s-sena kalendarja tas-sejba.”

       (b)   għandhom jiġu miżjuda l-paragrafi li ġejjin:

       Jekk bidwi jiddikjara aktar art minn intitolamenti għall-ħlas, u l-art iddikjarata tkun
            tissodisfa r-rekwiżiti l-oħra kollha tal-eliġibbiltà, it-tnaqqis jew l-esklużjonijiet
            stipulati fl-ewwel u t-tieni paragrafi m'għandhomx japplikaw.

       Jekk bidwi jiddikjara aktar art minn intitolament għall-ħlas u l-art iddikjarata ma
            tkunx tissodisfa r-rekwiżiti l-oħra kollha tal-eliġibbiltà, id-differenza msemmija
            fl-ewwel u t-tieni paragrafi għandha tkun id-differenza bejn l-art li tkun
            tissodisfa r-rekwiżiti l-oħra kollha tal-eliġibbiltà u l-ammont ta' intitolamenti
            għall-ħlas iddikjarat."

(18)   L-Artikolu 59 huwa emendat kif ġej:

       (a)   fit-tielet subparagrafu tal-paragrafu 2, it-tieni sentenza għandha tiġi sostitwita
             b'dan li ġej:
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                      359

         “Dak l-ammont għandu jinqata’ kontra ħlasijiet ta' għajnuna taħt xi waħda mill-
              iskemi ta' għajnuna msemmija fit-Titoli III, IV u IVa tar-Regolament (KE)
              Nru 1782/2003 li għalihom il-bidwi jkun intitolat fil-kuntest tal-
              applikazzjonijiet li huwa jibgħat fuq medda ta’ tliet snin kalendarji li jiġu wara
              s-sena kalendarja tas-sejba.”

         (b)   fit-tieni subparagrafu tal-paragrafu 4, it-tieni sentenza għandha tiġi sostitwita
               b'dan li ġej:

         “Dak l-ammont għandu jinqata’ kontra ħlasijiet ta' għajnuna taħt xi waħda mill-
              iskemi ta' għajnuna msemmija fit-Titoli III, IV u IVa tar-Regolament (KE)
              Nru 1782/2003 li għalihom il-bidwi jkun intitolat fil-kuntest tal-
              applikazzjonijiet li huwa jibgħat fuq medda ta’ tliet snin kalendarji li jiġu wara
              s-sena kalendarja tas-sejba.”

(19)     L-Artikolu 60 huwa emendat kif ġej:

         (a)   il-paragrafu 4 jiġi sostitwit b’dan li ġej:

               “4.   Fejn jiġi stabbilit li l-perċentwali taż-żona tal-azjenda użat għall-
                     agrikoltura jkun jinsab fiż-żoni elenkati fl-Anness X għar-Regolament
                     (KE) Nru 1973/2004 ikun taħt il-50 %, il-primjum għall-mogħoż ma
                     għandux jitħallas.”

         (b)   fit-tieni subparagrafu tal-paragrafu 6, it-tieni sentenza għandha tiġi sostitwita
               b'dan li ġej:

         “Dak l-ammont għandu jinqata’ kontra ħlasijiet ta' għajnuna taħt xi waħda mill-
              iskemi ta' għajnuna msemmija fit-Titoli III, IV u IVa tar-Regolament (KE)
              Nru 1782/2003 li għalihom il-bidwi jkun intitolat fil-kuntest tal-
              applikazzjonijiet li huwa jibgħat fuq medda ta’ tliet snin kalendarji li jiġu wara
              s-sena kalendarja tas-sejba.”

(20)     Fl-Artikolu 62, l-ewwel sentenza hija sostitwita b’li ġej:

“Fir-rigward tad-dikjarazzjonijiet jew ċertifikati maħruġa minn biċċeriji b'konnessjoni mal-
         primjum tal-qatla stipulat fl-Artikolu 121 tar-Regolament (KE) Nru 1973/2004, jekk
         jinstab li biċċerija tkun għamlet ċertifikat falz jew dikjarazzjoni bħala riżultat ta'
         traskuraġni serja jew apposta, l-Istat Membru konċernat għandu japplika s-
         sanzjonijiet nazzjonali xierqa.”

(21)     Fit-tieni paragrafu tal-Artikolu 64, it-tielet sentenza għandha tiġi sostitwita b'dan li
         ġej:

“Ammont ugwali għall-ammont kopert bl-applikazzjoni rifjutata għandu jinqata’ kontra
      ħlasijiet ta' għajnuna taħt xi waħda mill-iskemi ta' għajnuna stabbiliti taħt it-Titoli III,
      IV u IVa tar-Regolament (KE) Nru 1782/2003 li għaliha l-persuna tkun intitolata fil-
      kuntest tal-applikazzjonijiet li jibgħat fuq medda ta’ sena kalendarja wara s-sena
      kalendarja tas-sejba.”

(22)     Fl-Artikolu 71a(2)(d), l-ewwel subparagrafu jiġi sostitwit b'dan li ġej:
 ---pagebreak--- 360             MT             Il-Ġurnal Uffiċjali ta’ l-Unjoni Ewropea                17.12.2008

“fir-rigward ta’ skemi ta’ għajnuna elenkati fl-Anness I għar-Regolament (KE)
         Nru 1782/2003 li għalihom ġie ffissat limitu baġitarju skont l-Artikoli 64(2), 70(2),
         71(2), 110p(1), 143b(7) u143ba(2) ta’ dak ir-Regolament, l-Istat Membru għandu
         jiġbor f’somma waħda l-ammonti li jirriżultaw mill-applikazzjoni tal-punti (a), (b) u
         (c).”

(23)     Fl-Artikolu 73(2), l-ewwel sentenza tiġi sostitwita b’dan li ġej:

“L-Istati Membri jistgħu jiddeċiedu li l-irkupru ta' ħlas indebitu jsir permezz ta' tnaqqis mill-
         ammont li jikkorrispondi minn xi avvanzi jew ħlasijiet taħt l-iskemi ta' għajnuna
         msemmija fit-Titoli III, IV u IVa tar-Regolament (KE) Nru 1782/2003 magħmula
         lill-bidwi konċernat wara d-data tad-deċiżjoni dwar l-irkupru.”

(24)     L-Artikolu 76(1) huwa emendat kif ġej:

         (a)   fl-ewwel subparagrafu, il-kundizzjonijiet tal-bidu għandhom jiġu sostitwiti
               b'dan li ġej:

         “L-Istati Membri għandhom jibagħtu lill-Kummissjoni sa mhux aktar tard mill-
               15 ta' Lulju ta' kull sena, għall-iskema tal-ħlas uniku u skemi ta' għajnuna
               oħrajn relatati maż-żona kif ukoll primjums relatati mal-annimali u l-ħlas
               separat għaz-zokkor stabbilit fl-Artikolu 143ba tar-Regolament (KE)
               Nru 1782/2003, rapport li jkun ikopri s-sena kalendarja ta' qabel u, b'mod
               partikolari, li jirrelata mal-punti li ġejjin:”

         (b)   it-tieni subparagrafu huwa sostitwit mit-test li ġej:

         “Fl-istess waqt li jintbagħat lill-Kummissjoni r-rapport imsemmi fl-ewwel
               subparagrafu, l-Istati Membri għandhom jikkomunikaw in-numru totali ta'
               benefiċjarji li jkunu rċievew l-għajnuna skont l-iskemi ta' għajnuna li jaqgħu fi
               ħdan l-ambitu tas-sistema integrata u r-riżultati tal-kontrolli konnessi mal-
               kundizzjonalità b’mod konformi mal-Kapitolu III tat-Titolu III.”

(25)     Fl-Artikolu 80(1), għandu jiġi miżjud is-subparagrafu li ġej:

“Meta Stat Membru jintroduċi l-iskema tal-ħlas uniku wara l-2005, f’każijiet fejn it-tnaqqis li
        għandu jiġi applikat permezz ta’ tpaċija skont it-tielet subparagrafu tal-
        Artikolu 59(2) u t-tieni subparagrafu tal-Artikolu 59(4) ma jkunx jista’ jitpatta
        kompletament qabel id-data tal-applikazzjoni tal-iskema tal-ħlas uniku, il-bilanċ li
        jkun għad baqa' għandu jinqata' kontra ħlasijiet li jaqgħu taħt kwalunkwe skema tal-
        għajnuna fi ħdan dan ir-Regolament, sakemm il-limiti ta' żmien għat-tpaċija stipulati
        f'dawk id-dispożizzjonijiet ma jkunx għadu skada."

                                            Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal
Uffiċjali ta’ l-Unjoni Ewropea.

Għandu japplika għall-applikazzjonijiet għall-għajnuna li jirrigwardaw is-snin jew perjodi ta'
primjums li jibdew fl-1 ta' Jannar 2006.
 ---pagebreak--- 17.12.2008     MT            Il-Ġurnal Uffiċjali ta’ l-Unjoni Ewropea                361

Madankollu, il-punti (16)(b) u (17)(b) tal-Artikolu 1 għandhom japplikaw għall-
applikazzjonijiet għall-għajnuna marbuta mas-snin jew perjodi ta’ primjums li jibdew fl-
1 ta’ Jannar 2005.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 27 ta’ April 2006.

                                             Għall-Kummissjoni
                                             Mariann FISCHER BOEL
                                             Membru tal-Kummissjoni